Pilveä

Tampereen toisen asteen koulutuksen sähköiset palvelut uudistuvat syksyllä 2013. Lukioille uudistuksia on monia mm. uusi oppilashallintojärjestelmä, mutta itseäni tietysti kiinnostaa eniten jo tämän tiiminkin kautta uudet pilvipalvelut ja niiden suomat mahdollisuudet opettajalle ja opiskelijalle: Microsoft Office 365 ja Moodle 2. Tekemäni opintomateriaali kaipaa jo päivitystä ja se kannattaa nyt kerralla tehdä pitkäaikaista käyttöä varten käyttäen näitä palveluita, jotka ovat saatavilla näppärästi lähes kaikkialla.

**Office 365**
Tarjoaa mm. seuraavaa:

- Henkilökunnalle aloitussivu sisältäen pikalinkit, ohjeet ym. (SharePoint) -Henkilökunnalle ryhmätyötilat (tiedostojen jakaminen ja muokkaaminen) asioiden valmistelua varten (SharePoint). -Henkilökunnalle raportointitoiminnot (SharePoint) -Opiskelijoille ja henkilökunnalle oma pilvitallennustila, tilaa 7Gt(Office 365 /SkyDrivePro)

SkyDrive Pro -pilvitallennustila ei ole täysin sama kuin kuluttajille suunnattu ilmainen SkyDrive, mutta idea on sama ja selaimella toimivat Office Web Apps -toimistosovellukset ovat täysin samoja: http://skydrive.com

Lähtöajatukseni on että Skydrive palvelun pilvi on säilytyspaikkani kaikelle tekemälleni opiskelumateriaalille. Se on myöskin väline jolla jaan materiaalin opiskelijoiden käytöön. Yhteiskäyttö Moodle 2:n kanssa on vielä hieman kysymysmerkki varsinkin kun olen kuullut sieltä täältä hieman huonoa palautetta Moodle 2:sta. Arvelen Skydriven olevan kuitenkin se enemmän käyttämäni palvelu, jos se taipuu näppärästi haluamaani suuntaan. Keskeisiä toimintoja olisi tietysti käyttöoikeuksien näppärä jakaminen opiskelijoille eli säätelen kuka sää nähdä ja käyttää mitäkin sekä dokumenttien muokkaaminen Office 365-palvelun avulla. Odotan myös mahdollisuutta päästä opiskelijoiden pilvialustalle, koska tällä tavallahan se toimisi portfolion tapaan ja opiskelija voisi osoittaa osaamistaan tekemänsä materiaalin muodossa kurssien ajalta.

Moodle 2
Tarjoaa mm. seuraavaa:

-Tampereen lukioiden, TAOn ja PIRKOn Moodlet yhdistetään uudeksi Moodleksi  - Verkko-oppimisalusta: kurssin kotisivu, kurssin oppimateriaalien jakaminen, tehtävien palautukset, keskustelut, wikit ja muut toiminnot -Yhdistettävissä Office365:een tallennettuihin tiedostoihin -uusi Moodle2 ei eroa toiminnoiltaan tai käyttölogiikaltaan merkittävästi nykyisestä Moodlesta, lähinnä käytettävyys parempi

Demoversio: http://demo.moodle.net

Moodlen käyttö on tällä kysymysmerkki, mikäli sen käyttö on jotenkin kömpelöä ja Office 365 sekä Skydrive korvaa näppärämmin suuren osan toiminnoista. Yritän pitää asiat mahdollisimman yksinkertaisina. Linkkivarastona se varmaan toimii ja ohjeiden antamisen paikkana. Moodle 2:sta olen tällä hetkellä ajatellut käyttää lähinnä vuorovaikutukseen opiskelijoiden töiden palauttamisen ja kommentoinnin kanssa, mikäli Office 365 ei suo järkeviä työkaluja yksilölliseen palautteen antamiseen. Myös tietoturva huolettaa hiukan koska tietojen pitää pysyä salassa tarvittaessa.